《下天竺古镜法师画像赞》
宋代·释居简

伽黎拥肩，不舍夜旦。革履梏足，炎熇不跣。迹迩世相，而不动不退。

心惟玄奥，则唯止唯观。四辩涌兮澜翻，四筵拥兮冰泮。

特旨住山，灵山未散。洗旧讲榻，萎花新换。至于戒香逆风，腾播林野。

吾尝比之波利质多罗天树花，此之谓也。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。